Saoirse Ronan Menari Bersama Timothée Chalamet Dalam Klip Terbaru Little Women
Sony Pictures telah melancarkan klip terbaru filem adaptasi Little Women arahan Greta Gerwig yang menampilkan Jo lakonan Saoirse Ronan menari bersama Laurie (Timothée Chalamet). Anda boleh saksikan klip tersebut dipemain video dibawah. Berlatarbelakangkan pada tahun 1860an di Massachusetts, Amerika Syarikat selepas Perang Saudara, Little Women berkisarkan tentang kehidupan tiga beradik perempuan iaitu Meg, Jo dan Amy selepas berpindah keluar dari rumah keluarga mereka. Filem ini diadaptasikan dari novel klasik berjudul sama karya Loiusa May Alcott. Novel ini telah diadaptasikan beberapa kali termasuklah dalam bentuk pementasan drama, musikal opera dan siri televisyen. Little Women dibintangi beberapa pelakon hebat seperti Saoirse Ronan, Emma Watson, Florence Pugh, Eliza Scanlen, Timothée Chalamet, Laura Dern, dan Meryl Streep. Peminat dijangka dapat menyaksikan filem ini dipawagam tempatan pada 13 Februari tahun hadapan.